b'\n_START_ARTICLE_\nRod Serling\n_START_SECTION_\nBiografie\n_START_PARAGRAPH_\nSerling s-a nascut la 25 decembrie 1924, \xc3\xaen Syracuse, New York, \xc3\xaentr-o familie de evrei. A fost al doilea din cei doi fii n\xc4\x83scu\xc8\x9bi de Esther (n\xc4\x83scut\xc4\x83 Cooper) \xc8\x99i Samuel Lawrence Serling. Tat\xc4\x83l lui Serling a lucrat ca secretar \xc8\x99i inventator amator \xc3\xaenainte de a avea copii, dar a preluat profesia de b\xc4\x83can a socrului s\xc4\x83u pentru a avea un venit constant. Mai t\xc3\xa2rziu, Sam Serling a lucrat ca m\xc4\x83celar dup\xc4\x83 ce Marea criz\xc4\x83 economic\xc4\x83 l-a for\xc8\x9bat s\xc4\x83 \xc3\xaenchid\xc4\x83 magazinul. Rod a avut un frate mai mare, scriitorul Robert J. Serling. Mama sa a fost casnic\xc4\x83._NEWLINE_Serling \xc8\x99i-a \xc3\xaenceput cariera militar\xc4\x83 \xc3\xaen 1943, la Camp Toccoa, Georgia, sub conducerea generalului Joseph May "Joe" Swing \xc8\x99i a colonelului Orin D. "Hard Rock" Haugen \xc8\x99i a servit \xc3\xaen Regimentul 511 de Para\xc5\x9futi\xc5\x9fti - Infanterie \xc8\x99i  Divizia 11 Aeropurtat\xc4\x83. A servit ca tehnician gradul al patrulea. Anul urm\xc4\x83tor \xc3\xaen timpul form\xc4\x83rii sale ca para\xc8\x99utist, a fost antrenat \xc8\x99i ca boxer. La 25 aprilie 1944, Serling a primit ordinul de a pleca peste m\xc4\x83ri; \xc8\x99i-a dat seama c\xc4\x83 urma s\xc4\x83 se lupte cu japonezii, de\xc8\x99i el dorea s\xc4\x83 lupte cu nazi\xc8\x99tii. Acest lucru l-a dezam\xc4\x83git,deoarece el a sperat s\xc4\x83 ajute la \xc3\xaenfr\xc3\xa2ngerea lui Adolf Hitler. La  5 mai, divizia sa a traversat Pacificul, a debarcat \xc3\xaen Noua Guinee, unde a servit ca rezerv\xc4\x83 pentru c\xc3\xa2teva luni._NEWLINE_\xc3\x8en noiembrie 1944, divizia sa a v\xc4\x83zut prima lupt\xc4\x83, dup\xc4\x83 ce a aterizat \xc3\xaen Filipine. Solda\xc8\x9bii Diviziei 11 Aeropurtate nu au fost folosi\xc8\x9bi ca para\xc8\x99uti\xc8\x99ti, ci ca infanterie u\xc8\x99oar\xc4\x83 \xc3\xaen timpul b\xc4\x83t\xc4\x83liei de la Leyte.'